《南畔农忙》
明代·邓伯凯

村南俗不好荒嬉，东作孜孜恐后时。黄犊耕云春起早，绿蓑披雨夜归迟。

冠昏有节家常给，赋税无逋吏到稀。过客相逢莫相笑，遗安一念少人知。

作者简介：邓伯凯，号迂叟。元末隐居不仕，洪武四年（一三七一）以经明行修荐授番禺县训导，升太平府教授。有《龙江八景诗》。《顺德龙江乡志》卷三有传。